ኢትዮጵያ እና እና የተባበሩት አረብ ኤምሬቶች የስራ ስምሪት ላይ ተባብሮ ለመስራት ተስማሙ
የኢፌዴሪ የውጭ ጉዳይ ሚኒስትር ዶ/ር ወርቅነህ ገበየሁ ጥር 01 ቀን 2010 ዓ.ም ከተባበሩት አረብ ኤምሬቶች ሰራተኛና የሰው ሃብት ሚኒስትር ናሲር ቢን ሐኒ አልሀሜሊ ጋር ተወያይተዋል።በዚህም በሁለቱ አገሮች የስራ ስምሪትን በተለመከተ የሰነድ ልውውጥ ሲደረግ እንደነበር በመጥቀስ ውይይቶቹን በማጠቃላል የመግባቢያ ስምምነት እንዲፈረም ተስማምተዋል።በተባበሩት አረብ ኤምሬቶች የሚኖሩ ኢትዮጵያዊያን በሁለቱ አገራት መካከል ላለው ግንኙነት እንደ ድልድይ ሆነው ማገልገላቸውን ሚኒስትሮቹ ገልፀዋል።ዶ/ር ወርቅነህ የተባበሩት አረብ ኤምሬቶች መንግስትና ሕዝብ በአገሪቱ ለሚኖሩ ኢትዮጵያዊያን ያደረጉትን መልካም አያያዝ እና የመብት አከባበር አመስግነዋል።የተባበሩት አረብ ኤምሬቶች ሰራተኛና የሰው ሃብት ሚኒስትር ናሲር ቢን ሐኒ አልሀሜሊ በበኩላቸው አገራቸው ከኢትዮጵያ ጋር የስራ ስምሪት ስምምነቱ በአስቸኳይ እንዲፈረም እንደሚፈልጉ ገልጸዋል።የስምምነቱ መፈረም ኢትዮጵያውያን በህጋዊ መንገድ በተባበሩት አረብ ኤምሬቶች ውስጥ የመስራት ዕድል ይፈጥራል።በተጨማሪም ሁለቱ ሚኒስትሮች ያለ ህጋዊ የመኖሪያና የስራ ፈቃድ በአገሪቱ የሚኖሩ ዜጎች ዙሪያም ተወያይተዋል። 